Cookies χωρίς λακτόζη
Υπέροχα cookies που μπορούμε να φτιάξουμε με τα παιδιά μας και να απολαύσουν στο σχολείο. Είναι πανεύκολα και δεν περιέχουν λακτόζη.
120 γρ. νιφάδες βρώμης, αλεσμένες στον πολυκόφτη σε σκόνη + 25 γρ. επιπλέον (αυτές δεν τις αλέθουμε), 65 γρ. αμύγδαλα λευκά, σε σκόνη, 20 γρ. αμύγδαλα αναποφλοίωτα, ωμά και ανάλατα, σπασμένα, 40 γρ. σοκολάτα υγείας, ψιλοκομμένη, 20 γρ. μαύρες σταφίδες ή κράνμπερι , 150 γρ. ταχίνι , 130 γρ. μέλι της αρεσκείας μας
Για να φτιάξουμε cookies χωρίς λακτόζη, αρχικά ανακατεύουμε σε μπολ τη βρώμη (αλεσμένη και μη), τα αμύγδαλα (λευκά και με φλούδα), τη σοκολάτα και τις σταφίδες. Προσθέτουμε το ταχίνι και το μέλι και ανακατεύουμε ξανά.Πλάθουμε μπαλάκια βάρους 20 γρ. Τακτοποιούμε σε ταψάκι με λαδόκολλα, αφήνοντας απόσταση ανάμεσά τους.Ψήνουμε σε προθερμασμένο φούρνο στους 170°C για 6-8 λεπτά. Εναλλακτικά, μπορούμε να μην τα ψήσουμε, αν τα προτιμάμε ωμά (άθερμα).
Βρώμη,Μέλι,Ταχίνι,Χωρίς γαλακτοκομικά